1.

Poglavje 5 k Direktivi 97/24/ES se spremeni: (a) Na „SEZNAM PRILOG“ se dodajo naslednja nova sklicevanja: „PRILOGA VII homologacija nadomestnega katalizatorja kot samostojne tehnične enote za dvo- ali trikolesna motorna vozila … Dodatek 1 Opisni list za nadomestni katalizator kot samostojno tehnično enoto za tip dvo- ali trikolesnega motornega vozila … Dodatek 2 Certifikat o homologaciji za nadomestni katalizator kot samostojno tehnično enoto za tip dvo- ali trikolesnega motornega vozila … Dodatek 3 Primeri homologacijske oznake…“; (b) Priloga I se spremeni: (i) Dodajo se naslednji oddelki 1.4, 1.5 in 1.6: „1.4 ‚katalizator, ki je del originalne opreme‘ pomeni katalizator ali sklop katalizatorjev, zajetih v homologaciji, ki je bila izdana za vozilo; 1.5 ‚nadomestni katalizator‘ pomeni katalizator ali sklop katalizatorjev, namenjenih zamenjavi katalizatorja, ki je del originalne opreme, na vozilu, homologiranem v skladu s tem poglavjem, ki ga je mogoče homologirati kot samostojno tehnično enoto, kakor je določeno v členu 2(5) Direktive 2002/24/ES; 1.6 ‚originalni nadomestni katalizator‘ pomeni katalizator ali sklop katalizatorjev, katerih tipi so navedeni v ►M1 oddelku 4a Priloge VI ◄ , na trgu pa jih imetnik homologacije vozila ponuja kot samostojne tehnične enote.“; (ii) Doda se naslednji oddelek 2.3: „2.3 Diagram in oznake 2.3.1 Dokumentu iz Priloge V se morata priložiti diagram in risba prečnega prereza za ponazoritev dimenzij katalizatorja(-ev) (če obstaja(-jo)), ki je (so) del originalne opreme. 2.3.2 Vsak (vsi) katalizator(-ji), ki je (so) del originalne opreme, mora(-jo) imeti oznako ‚e‘, ki ji sledi identifikacija države, ki je podelila homologacijo. Ta sklic mora biti čitljiv in neizbrisen, kakor tudi viden (če je mogoče) na mestu, kamor se katalizator vgradi.“; (iii) Doda se naslednji oddelek 5: „5. NADOMESTNI KATALIZATORJI IN ORIGINALNI NADOMESTNI KATALIZATORJI 5.1 Nadomestni katalizatorji, namenjeni vgradnji v vozila, homologirana v skladu s tem poglavjem, morajo biti preskušeni v skladu s Prilogo VII. 5.2 Originalni nadomestni katalizatorji, katerih tipi so zajeti v ►M1 oddelku 4a Priloge VI ◄ , namenjeni vgradnji v vozilo, na katerega se nanaša zadevni homologacijski dokument, ni treba, da so v skladu s Prilogo VII, pod pogojem, da izpolnjujejo zahteve oddelkov 5.2.1 in 5.2.2 te priloge. 5.2.1 Označevanje Originalni nadomestni katalizatorji imajo vsaj naslednje oznake: 5.2.1.1 ime proizvajalca vozila ali njegovo blagovno znamko; 5.2.1.2 znamko in identifikacijsko številko. 5.2.2 Dokumentacija Originalne nadomestne katalizatorje spremljajo naslednje informacije: 5.2.2.1 ime proizvajalca vozila ali njegova blagovna znamka; 5.2.2.2 znamka in identifikacijska številka; 5.2.2.3 vozila, ki jim ustreza originalni nadomestni katalizator, katerega tip je zajet v ►M1 oddelku 4a Priloge VI ◄ ; 5.2.2.4 navodila za vgradnjo, kjer so potrebna; 5.2.2.5 Te informacije se predložijo bodisi na navodilih, ki spremljajo originalni nadomestni katalizator, bodisi na embalaži, v kateri se prodaja originalni nadomestni katalizator, bodisi na kakršen koli drug ustrezen način.“; (c) Priloga II se spremeni: (i) Dodajo se naslednji oddelki 1.7, 1.8 in 1.9: „1.7 ‚katalizator, ki je del originalne opreme‘ pomeni katalizator ali sklop katalizatorjev, zajetih v homologaciji, ki je bila izdana za vozilo; 1.8 ‚nadomestni katalizator‘ pomeni katalizator ali sklop katalizatorjev, namenjenih zamenjavi katalizatorja, ki je del originalne opreme, na vozilu, homologiranem v skladu s tem poglavjem, ki ga je mogoče homologirati kot samostojno tehnično enoto, kakor je opredeljena v členu 2(5) Direktive 2002/24/ES; 1.9 ‚originalni nadomestni katalizator‘ pomeni katalizator ali sklop katalizatorjev, katerih tipi so navedeni v ►M1 oddelku 4a Priloge VI ◄ , na trgu pa jih imetnik homologacije vozila ponuja kot samostojne tehnične enote.“; (ii) Doda se naslednji oddelek: „2.4 Diagram in oznake 2.4.1 Dokumentu iz Priloge V se morata priložiti diagram in risba prečnega prereza za ponazoritev dimenzij katalizatorja(-ev) (če obstaja(-jo)), ki je (so) del originalne opreme. 2.4.2 Vsak (vsi) katalizator(-ji), ki je (so) del originalne opreme, mora(-jo) imeti oznako ‚e‘, ki ji sledi identifikacija države, ki je podelila homologacijo. Ta sklic mora biti čitljiv in neizbrisen, kakor tudi viden (če je mogoče) na mestu, kamor se katalizator vgradi.“; (iii) Doda se naslednji oddelek 5: „5. NADOMESTNI KATALIZATORJI IN ORIGINALNI NADOMESTNI KATALIZATORJI 5.1 Nadomestni katalizatorji, namenjeni vgradnji v vozila, homologirana v skladu s tem poglavjem, morajo biti preskušeni v skladu s Prilogo VII. 5.2 Originalni nadomestni katalizatorji, katerih tipi so zajeti v ►M1 oddelku 4a Priloge VI ◄ , namenjeni vgradnji v vozilo, na katerega se nanaša zadevni homologacijski dokument, ni treba, da so v skladu s Prilogo VII, pod pogojem, da izpolnjujejo zahteve oddelkov 5.2.1 in 5.2.2 te priloge. 5.2.1 Označevanje Originalni nadomestni katalizatorji imajo vsaj naslednje oznake: 5.2.1.1 ime proizvajalca vozila ali njegovo blagovno znamko; 5.2.1.2 znamko in identifikacijsko številko. 5.2.2 Dokumentacija Originalne nadomestne katalizatorje spremljajo naslednje informacije: 5.2.2.1 ime proizvajalca vozila ali njegova blagovna znamka; 5.2.2.2 znamka in identifikacijska številka; 5.2.2.3 vozila, ki jim ustreza originalni nadomestni katalizator, katerega tip je zajet v ►M1 oddelku 4a Priloge VI ◄ ; 5.2.2.4 navodila za vgradnjo, če so potrebna; 5.2.2.5 Te informacije se predložijo bodisi na navodilih, ki spremljajo originalni nadomestni katalizator, bodisi na embalaži, v kateri se prodaja originalni nadomestni katalizator, bodisi na kakršen koli drug ustrezen način.“; (d) V Prilogi VI se doda naslednji oddelek 4a: „4a. Katalizatorji 4a.1 Znamka in tip katalizatorja, ki je del originalne opreme, kakor sta navedena v točki 3.2.12.2.1 Priloge V (opisni list). 4a.2 Znamka(-e) in tip(-i) originalnega(-ih) nadomestnega(-ih) katalizatorja(-ev), kakor sta (so) navedena(-i) v točki 3.2.12.2.1 Priloge V (opisni list).“; (e) Doda se naslednja Priloga VII:



„PRILOGA VII HOMOLOGACIJA NADOMESTNEGA KATALIZATORJA KOT SAMOSTOJNE TEHNIČNE ENOTE ZA DVO- ALI TRIKOLESNA MOTORNA VOZILA Ta priloga se uporablja za homologacijo katalizatorjev kot samostojnih tehničnih enot v smislu člena 2(5) Direktive 2002/24/ES, ki se vgradijo v enega ali več tipov dvo- ali trikolesnih motornih vozil kot nadomestni deli. 1. OPREDELITVE Za namene te priloge se uporabljajo naslednje opredelitve: 1.1 ‚katalizator, ki je del originalne opreme’ pomeni katalizator ali sklop katalizatorjev, zajetih v homologaciji, ki je bila izdana za vozilo; 1.2 ‚nadomestni katalizator’ pomeni katalizator ali sklop katalizatorjev, namenjenih zamenjavi katalizatorja, ki je del originalne opreme, na vozilu, homologiranem v skladu s tem poglavjem, ki ga je mogoče homologirati kot samostojno tehnično enoto, kakor je določeno v členu 2(5) Direktive 2002/24/ES; 1.3 ‚originalni nadomestni katalizator’ pomeni katalizator ali sklop katalizatorjev, katerih tipi so navedeni v ►M1 oddelku 4a Priloge VI ◄ , na trgu pa jih imetnik homologacije vozila ponuja kot samostojne tehnične enote; 1.4 ‚tip katalizatorja’ pomeni katalizatorje, ki se ne razlikujejo v takšnih bistvenih vidikih, kot so: 1.4.1 število prevlečenih nosilnih teles, struktura in material; 1.4.2 vrsta katalitičnega procesa (oksidacijski, tristezni itd.); 1.4.3 prostornina, razmerje čelne površine in dolžina nosilnega telesa; 1.4.4 vsebina katalitičnega materiala; 1.4.5 razmerje katalitičnega materiala; 1.4.6 gostota celic; 1.4.7 dimenzije in oblika; 1.4.8 toplotna zaščita; 1.5 ‚tip vozila glede na emisijo plinastih onesnaževal iz motorja’ pomeni dvo- ali trikolesna motorna vozila, ki se ne razlikujejo v takšnih bistvenih vidikih, kot so: 1.5.1 enakovredna vztrajnost, določena v povezavi z referenčno maso, kakor je določena v oddelku 5.2 Dodatka 1 k prilogam I ali II (odvisno od tipa vozila); 1.5.2 značilnosti motorja in dvo- ali trikolesnih motornih vozil, kakor so opredeljene v Prilogi V; 1.6 ‚plinasta onesnaževala’ pomeni ogljikov monoksid, ogljikovodike in dušikove okside, izražene kot ekvivalent dušikovega oksida (NO2). 2. VLOGA ZA PODELITEV HOMOLOGACIJE 2.1 Vlogo za podelitev homologacije tipa nadomestnega katalizatorja kot samostojne tehnične enote predložita proizvajalec sistema ali njegov pooblaščeni zastopnik. 2.2 Vzorec opisnega lista je podan v Dodatku 1. 2.3 Vlogo za podelitev homologacije morajo za vsak tip katalizatorja, za katerega se zahteva homologacija, spremljati naslednji dokumenti v treh izvodih in z naslednjimi podatki: 2.3.1 opis tipa(-ov) vozil(-a), kateremu(-im) je naprava namenjena, glede na značilnosti iz oddelka 1.1 prilog I ali II (odvisno od tipa vozila); 2.3.2 številke in/ali simboli, značilni za tip motorja in vozila; 2.3.3 opis nadomestnega katalizatorja z navedbo relativnega položaja vsakega njegovega sestavnega dela, skupaj z navodili za vgradnjo; 2.3.4 risbe vsakega sestavnega dela za lažjo določitev položaja in identifikacijo, ter poročilo o uporabljenih materialih. Te risbe morajo hkrati prikazovati predviden položaj obvezne homologacijske številke. 2.4 Tehnični službi, pristojni za homologacijski preskus, se mora predložiti: 2.4.1 vozilo(-a) tipa, ki je homologiran v skladu s tem poglavjem, opremljeno(-a) z novim katalizatorjem, ki je del originalne opreme. To (ta) vozilo(-a) s privoljenjem tehnične službe izbere vlagatelj. Vozilo(-a) mora(-jo) izpolnjevati zahteve iz oddelka 3 Dodatka 1 k prilogam I, II ali III (odvisno od tipa vozila). Preskusno(-a) vozilo(-a) ne sme(-jo) imeti napak na sistemu za uravnavanje emisije; vsak prekomerno obrabljen ali okvarjen originalni del, povezan z uravnavanjem emisije, je treba popraviti ali nadomestiti. Pred preskušanjem emisije se preskusno(-a) vozilo(-a) primerno nastavi(-jo), skladno s specifikacijo proizvajalca. 2.4.2 Vzorec tipa nadomestnega katalizatorja. Ta vzorec se jasno in neizbrisno označi s firmo ali blagovno znamko vlagatelja in njegovo trgovsko oznako. 3. PODELITEV HOMOLOGACIJE 3.1 Pristojni organ po končanih preskusih iz te priloge izda certifikat, ki temelji na vzorcu, določenem v Dodatku 2. 3.2 Vsak tip homologiranega nadomestnega katalizatorja dobi homologacijsko številko skladno s Prilogo V k Direktivi 2002/24/ES. Ista država članica ne sme dodeliti iste številke drugemu tipu nadomestnega katalizatorja. Ista homologacijska številka lahko zajema uporabo tipa nadomestnega katalizatorja na številnih različnih tipih vozil. 4. ZAHTEVE GLEDE OZNAČEVANJA 4.1 Vsak nadomestni katalizator, ustrezen tipu, ki je s to direktivo odobren kot samostojna tehnična enota, vendar ne deli in cevi za vgradnjo, mora imeti homologacijsko oznako, sestavljeno v skladu z zahtevami iz člena 8 Direktive 2002/24/ES, ki jo dopolnjujejo dodatne informacije iz oddelka 4.2. Homologacijska oznaka je pritrjena tako, da je čitljiva in neizbrisna, kakor tudi vidna (če je mogoče) na mestu, kamor se katalizator vgradi. Dimenzije črke ‚a’ morajo biti ≥ 3 mm. 4.2 Dodatne informacije, ki jih vsebuje homologacijska oznaka 4.2.1 Vsak nadomestni katalizator, vendar ne deli in cevi za vgradnjo, mora v homologacijski oznaki vsebovati številko(-e) poglavja(-ij), na podlagi katerega(-ih) je bila podeljena homologacija. 4.2.1.1 Nadomestni katalizator iz enega dela, ki vključuje tako katalizator kot izpušni sistem (dušilec zvoka) Homologacijski oznaki iz oddelka 4.1 morata slediti kroga, ki obkrožata številko 5 oziroma številko 9. 4.2.1.2 Nadomestni katalizator, ki je ločen od izpušnega sistema (dušilca zvoka) Homologacijski oznaki iz oddelka 4.1, pritrjeni na nadomestni katalizator, mora slediti krog, ki obkroža številko 5. Primeri homologacijskih oznak so prikazani v Dodatku 3. 5. ZAHTEVE 5.1 Splošne zahteve Nadomestni katalizator mora biti oblikovan, izdelan in vgrajen tako, da: 5.1.1 vozilo izpolnjuje zahteve iz Priloge v normalnih pogojih uporabe, in zlasti ne glede na kakršne koli tresljaje, ki bi jim lahko bilo izpostavljeno; 5.1.2 je glede na normalne pogoje uporabe vozila dovolj odporen proti korozijskim pojavom, ki jim je izpostavljen; 5.1.3 se razpoložljiva razdalja med katalizatorjem, ki je del originalne opreme, in cesto, ter kot, pod katerim se vozilo lahko nagne, ne zmanjšata; 5.1.4 njegova površina ne doseže neprimerno visokih temperatur; 5.1.5 nima štrlečih delov ali ostrih robov; 5.1.6 je med njim in amortizerji ter vzmetenjem zadostna razdalja; 5.1.7 se zagotovi zadostna varnostna razdalja za cevi; 5.1.8 je odporen proti udarcem na način, ki se ujema z jasno določenimi zahtevami za vzdrževanje in vgradnjo; 5.1.9 če ima katalizator, ki je del originalne opreme, toplotno zaščito, mora imeti nadomestni katalizator enakovredno zaščito; 5.1.10 če je (so) kisikova(-e) sonda(-e) in drugi senzorji prvotno nameščena(-i) v izpušni sistem, se nadomestni katalizator namesti točno na mesto, kjer je bil katalizator, ki je bil del originalne opreme, in položaj kisikove(-ih) sond(-e) ter drugih senzorjev v izpušnem sistemu se ne sme spremeniti. 5.2 Zahteve glede emisij 5.2.1 Vozilo iz oddelka 2.4.1, opremljeno z nadomestnim katalizatorjem tipa, za katerega se zahteva homologacija, mora opraviti preskuse iz dodatkov 1 in 2 k prilogam I, II ali III (glede na homologacijo vozila) ( 3 ). 5.2.1.1 Ocenjevanje emisij onesnaževal iz vozil, opremljenih z nadomestnim katalizatorjem Zahteve glede emisij se štejejo za izpolnjene, če preskusno vozilo, opremljeno z nadomestnim katalizatorjem, izpolnjuje mejne vrednosti iz prilog I, II ali III (glede na homologacijo vozila) ( 4 ). Preskus tipa I se v primeru, da homologacija velja za različne tipe vozil istega proizvajalca in imajo ti različni tipi vozil vgrajen isti tip katalizatorja, ki je del originalne opreme, lahko omeji na najmanj dve vozili, izbrani po dogovoru s tehnično službo, odgovorno za homologacijo. 5.2.2 Zahteve glede dovoljene ravni hrupa Vozilo iz oddelka 2.4.1, opremljeno z nadomestnim katalizatorjem tipa, za katerega se zahteva homologacija, mora izpolnjevati zahteve iz oddelka 3 k prilogam II, III ali IV k poglavju 9 k tej direktivi (glede na homologacijo vozila). Rezultati preskusov na vozečih in stoječih vozilih morajo biti navedeni v poročilu o preskusu. 5.3 Preskus delovanja vozila 5.3.1 Nadomestni katalizator mora biti takšen, da zagotovi, da je delovanje vozila primerljivo s tistim, doseženim s katalizatorjem, ki je del originalne opreme. 5.3.2 Nadomestni katalizator je treba primerjati s katalizatorjem, ki je del originalne opreme, prav tako novim, ki se ga izmenoma vgradi v vozilo iz oddelka 2.4.1. 5.3.3 Ta preskus se izvaja z meritvijo krivulje moči motorja. Največja nazivna moč in največja hitrost, izmerjeni pri nadomestnem katalizatorju, ne smeta odstopati od največje nazivne moči in največje hitrosti, izmerjenih v enakih pogojih pri katalizatorju, ki je del originalne opreme, za več kot ± 5 %. 6. SKLADNOST PROIZVODNJE Določbe Priloge VI k Direktivi 2002/24/ES se uporabljajo za preverjanje skladnosti proizvodnje. Za preskušanje skladnosti, kakor je zahtevano zgoraj, je treba v skladu s to prilogo iz proizvodne linije homologiranih nadomestnih katalizatorjev vzeti vzorec nadomestnega katalizatorja. Proizvodnja se bo štela za skladno z določbami iz te priloge, če bodo izpolnjene zahteve iz oddelka 5.2 (Zahteve glede emisij) in oddelka 5.3 (Preskus delovanja vozila). 7. DOKUMENTACIJA 7.1 Vsak nov nadomestni katalizator spremljajo naslednje informacije: 7.1.1 ime proizvajalca katalizatorja ali njegova blagovna znamka; 7.1.2 vozila (vključno z letom proizvodnje), za katera se homologira nadomestni katalizator; 7.1.3 navodila za vgradnjo, če so potrebna. 7.2 Te informacije se predložijo bodisi na navodilih, ki spremljajo originalni nadomestni katalizator, bodisi na embalaži, v kateri se prodaja originalni nadomestni katalizator, bodisi na kakršen koli drug ustrezen način.



Dodatek 1 Opisni list za nadomestni katalizator kot samostojno tehnično enoto za tip dvo- ali trikolesnega vozila Zaporedna št. (določi vlagatelj): ... Vloga za podelitev homologacije za nadomestni katalizator za tip dvo- ali trikolesnega vozila mora vsebovati naslednje podatke: 1. Znamka naprave: ... 2. Tip naprave: ... 3. Ime in naslov proizvajalca naprave: ... ... 4. Če je primerno, ime in naslov pooblaščenega zastopnika proizvajalca naprave: ... ... 5. Znamka(-e) in tip(-i) vozila, za katero je naprava namenjena ( 5 ): 6. Risbe nadomestnega katalizatorja, ki prikazujejo predvsem vse značilnosti iz oddelka 1.4 Priloge VII k poglavju 5 k Direktivi 97/24/ES: ... ... 7. Opis in risbe, ki prikazujejo položaj nadomestnega katalizatorja glede na izpušni(-e) kolektor(-je) in glede na senzor za kisik (če obstaja): ... 8. Kakršne koli omejitve uporabe in navodila za vgradnjo: ... 9. Podatki, navedeni v Prilogi II k Direktivi 2002/24/ES, del 1(A), oddelki: 0.1, 0.2, 0.5, 0.6, 2.1, 3, 3.0, 3.1, 3.1.1, 3.2.1.7, 3.2.12, 4 do 4.4.2, 4.5, 4.6, 5.2.



Dodatek 2 Certifikat o homologaciji za nadomestni katalizator za tip dvo- ali trikolesnega vozila Ime homologacijskega organa Št. poročila: ... dodeli tehnična služba: ... Datum: ... Homologacija št.: ... št. razširitve: ... 1. Znamka naprave: ... 2. Tip naprave: ... 3. Ime in naslov proizvajalca naprave: ... ... 4. Če je primerno, ime in naslov pooblaščenega zastopnika proizvajalca naprave: ... ... 5. Znamka(-e) in tip(-i) ali kakršna(-e) koli varianta(-e) ali različica(-e) vozil(-a), za katero(-a) je naprava namenjena: ... ... 6. Datum predložitve naprave za preskus: ... 7. Homologacija podeljena/zavrnjena ( 6 ): 8. Kraj: ... 9. Datum: ... 10. Podpis: ...



Dodatek 3 Primeri homologacijske oznake Zgoraj predstavljena homologacijska oznaka je bila izdana v Nemčiji [e1] pod številko 1230 za nadomestni katalizator iz enega dela, ki vključuje tako katalizator kot izpušni sistem (dušilec zvoka). Zgoraj predstavljena homologacijska oznaka je bila izdana v Nemčiji [e1] pod številko 1230 za nadomestni katalizator, ki ni vgrajen v izpušni sistem (katalizator in dušilec zvoka nista vključena v enoto). Zgoraj predstavljena homologacijska oznaka je bila izdana v Nemčiji [e1] pod številko 1230 za neoriginalen dušilec zvoka, v katerega ni vgrajen katalizator (katalizator in dušilec zvoka nista vključena v enoto ali pa vozilo ni opremljeno s katalizatorjem) (glej poglavje 9).“